kontakt:
sensei Ján Glatz (5.DAN)
Telocvičňa ZŠ-Tajovského
Tajovského ul. 2764/17
Poprad Slovensko
+421 905 416 499
email@example.com
Majstrovstvách Slovenskej asociácie Shito ryu
Dátum: 28. máj 2012 8:00
Trinásť pretekárov a desať medailí, to je bilancia karatistov Popradského karate klubu Shihan na tohtoročných majstrovstvách Slovenskej asociácie Shito ryu, ktoré sa konali posledný májový víkend v Nových Zámkoch.
Medailovú žatvu začali medzi 5–7 ročnými dievčatami v kumite do 25 kg strieborná Veronika Jalowiczorová a bronzová Barbora Glatzová. Tatiana Ovšonková v tej istej kategórií obsadila štvrté miesto. V kategórií kumite mladších žiakov si bronzové medaile vybojovali Marek Tomajka a Marko Jalowiczor. Peter Gildein z eliminačných bojov nepostúpil. Medzi staršími žiakmi si to v kategórií kumite do 35 kg vo finále rozdali Popradčania Tomáš Gajan a Ondrej Zbell, kde sa lepšie darilo zlatému Tomášovi Gajanovi a tento krát sa musel jeho oddielový kolega uspokojiť len so striebornou medailou. V rovnakej kategórií Igor Hauser obsadil štvrtú priečku.
Ďalšie strieborné medaile si vybojovali a domov priniesli aj Monika Pekarčíková za kumite medzi staršími žiačkami do 45 kg, rovnako ako Martin Banáš medzi staršími žiakmi do 45 kg. Strieborná skončila aj Karolína Kollárová medzi dorastenkami nad 50 kg. Poslednú bronzovú medailu do zbierky ešte pridal za kumite mužov bez rozdielu hmotnosti František Smik. Karate klub Shihan Poprad v celkovom hodnotení klubov obsadil štvrté miesto.